No Line on the Horizon

No Line on the Horizon (אין קו באופק) הוא אלבום האולפן ה-12 של להקת הרוק האירית U2. הוא הופק על ידי בריאן אינו, דניאל לנואה וסטיב ליליווייט ויצא ב-27 בפברואר 2009. הוא היה האלבום הראשון ש-U2 הוציאה מאז "How to Dismantle an Atomic Bomb" שיצא ב-2004, תקופת הזמן הארוכה ביותר שבה U2 לא הוציאה אלבום אולפן עד לשלב ההוא. הלהקה תכננה בהתחלה להוציא את שירי האלבום כשני מיני-אלבומים, אבל מאוחר יותר שילבה את החומר לאלבום אחד. הצלם אנטון קורביין צילם סרט בשם "Linear", אשר יצא יחד עם האלבום וכלל כמה גרסאות מיוחדות.

U2 החלה את העבודה על האלבום ב-2006 עם מפיק האלבומים ריק רובין, אבל גנזה את רוב החומרים מהסשנים האלו. במאי 2007, הלהקה התחילה סשנים חדשים עם אינו ולנואה בפאס, מרוקו. הלהקה הקליטה במשך שבועיים בריאד מרוקאי ושיתפה את המפיקים בכתיבת השירים. הסולן בונו, שמאס בכתיבה בגוף הראשון, כתב מילים מנקודות מבט של דמויות שונות. ההקלטות המשיכו בכמה אולפנים בארצות הברית, בריטניה ואירלנד במשך דצמבר 2008. הלהקה תכננה להוציא את "No Line on the Horizon" בנובמבר, אבל אחרי שהם חיברו בין 50 ל-60 שירים, הם דחו את הוצאת האלבום כדי להמשיך לכתוב.

לפני צאת האלבום, U2 טענו שהזמן שלהם בפאס, כמו גם המעורבות של אינו ולנואה, גרמו לכך שהאלבום יהיה יותר ניסיוני משני האלבומים הקודמים שלהם. הלהקה השוותה את השינוי בסגנון לזה שבין "The Joshua Tree" ו-"Achtung Baby". אחרי יציאתו, "No Line on the Horizon" קיבל בעיקר ביקורות חיוביות, אף על פי שמבקרים רבים טענו שהוא לא ניסיוני כפי שהלהקה הציעה קודם. האלבום התחיל במקום הראשון ב-30 מדינות אבל לא מכר כצפוי. הלהקה הביעה אכזבה מהמכירות הנמוכות יחסית של חמישה מיליון עותקים, בהשוואה לאלבומים קודמים. בניגוד לכך, סיבוב ההופעות 360° לקידום האלבום בין 2009 ל-2011 שבר את השיא של סיבוב ההופעות המכניס ביותר בכל הזמנים עם הכנסות עד ל-2019 של מעל ל-736 מיליון דולר.

== הקלטה והפקה ==
=== סשנים שבוטלו עם ריק רובין ===
ב-2006, U2 החלה לעבוד על אלבום בשיתוף פעולה עם המפיק ריק רובין.<ref></ref> לאחר שהגיטריסט של U2, דה אדג', עבד באופן אישי עם רובין בלוס אנג'לס,<ref name=":0"></ref> הלהקה בילתה שבועיים בספטמבר 2006 בהשלמת השירים עם המפיק באולפני אבי רוד בלונדון.<ref>מקגי (2008) עמ' 314-315</ref> מאוחר יותר באותה השנה, הלהקה שחררה שני שירים מהסשנים האלה באלבום האוסף "U218 Singles": גרסת כיסוי לשיר של סקידס "The Saints Are Coming" עם גרין דיי ו-"Window in the Skies".<ref name=":0" /><ref name=":1"></ref> בינואר 2007, בונו אמר ש-U2 החליטה לקחת את האלבום הבא שלה בכיוון מוזיקלי שונה מהכמה אלבומים הקודמים.

רובין עודד גישה של "חזרה ליסודות" ורצה שלהקה תביא שירים גמורים לאולפן. הגישה הזו התנגשה עם צורת ההקלטה הספונטנית של U2, שבה הם אלתרו חומרים באולפן.<ref name=":1" /> דה אדג' אמר: "לא בדיוק סיימנו את השירים. זה אופייני לנו כי אנחנו באמת כותבים את השירים שלנו במהלך ההקלטות."<ref name=":2"></ref>הבסיסט אדם קלייטון אמר: "ברגע שיש לנו שיר, אנחנו מתעניינים באווירה ובטונים ובאובר-דאבינג ובדברים שונים שאפשר לעשות איתו... דברים שלא עניינו את רובין בכלל. הוא היה רצה להביא את זה מהמצב העוברי לשיר שאפשר למקסס ולשים באלבום."<ref name=":2" /> בסופו של דבר הם החליטו לגנוז את החומרים שהם הקליטו עם רובין,<ref name=":1" /> אבל הביעו רצון לחזור אליהם בעתיד.<ref name=":2" /> רובין אמר: "אני לא יודע מה הייתה נקודת המבט שלהם. אני חושבת שנהנינו.<ref></ref>

=== סשנים עם בריאן אינו, דניאל לנואה וסטיב ליליווייט ===
U2 החלה לעבוד עם בריאן אינו ודניאל לנואה במאי 2007.<ref name=":3">מקגי (2008), עמ' 327–328</ref> בונו, שקיבל הזמנה לפסטיבל המוזיקה הקדושה העולמי בפאס, מרוקו, הזמין את חברי הלהקה להשתתף בו.<ref name=":0" /><ref name=":4"></ref> בונו הזמין גם את אינו ולנואה בתקווה שהם יוכלו לשתף פעולה עם הלהקה ככותבי שירים מלאים בהקלטת אלבום "רוחני עתידני" או בהקלטת "מזמורים עתידניים".<ref name=":4" /><ref name=":5"></ref> במשך שבועיים, U2, אינו ולנואה שכרו את הריאד המרוקאי במלון ריאד אל יאקוט בפאס והפכו אותו לאולפן הקלטות מאולתר. מדי פעם הם הקליטו עם נגן עוד ונגני כלי הקשה מקומיים.<ref name=":3" /><ref></ref><ref name=":6"></ref><ref name=":0" />

ההקלטות במהלך הפסטיבל חשפו את הלהקה למוזיקה הינדית ויהודית, שירה סופית ותופים מג'אג'וקה. ההשפעות האקזוטיות נתנו השראה ללהקה לעסוק בסאונד ניסיוני יותר.<ref name=":4" /><ref name=":6" /><ref></ref> אינו התעקש שהמתופף לארי מולן ג'וניור ישתמש בתופים אלקטרוניים.<ref name=":5" /> הלהקה תיארה הרבה מהשירים שנוצרו בסשנים האלה כשירים שלא מתאימים לרדיו או להופעה חיה.<ref name=":4" /> הריאד המרוקאי הפתוח אפשר ללהקה לשמוע ציוץ ציפורים, כפי שמופיע בפתיחה של השיר "Unknown Caller".<ref></ref> השירים "Moment of Surrender", "White as Snow", "No Line on the Horizon" ו-"Unknown Caller" נכתבו באותו הזמן. כל אחד מהשירים האלה הוקלט בטייק אחד.<ref name=":0" /> כשהנושא של מי יפיק את האלבום עלה, לאונה הציע: "[האלבום] די מפיק את עצמו, אז בואו נלך על האנשים שיש לנו, ובכך ביסס אותו ואת אינו בתפקידים.<ref name=":5" />

אחרי שחברי הלהקה עזבו את פאס, הם הקליטו באולפני האנובר קוויי בדבלין, באולפני פלטינום סאונד רקורדינג בניו יורק ובאולפני אולימפיק בלונדון.<ref name=":6" /><ref></ref> סטיב ליליווייט הפיק כמה שירים בסשנים האלה.<ref name=":5" /><ref></ref>

קלייטון צילם את תהליך הלהקה במהלך הפקת האלבום. הסרטונים האלה הוספו לחלק של המנויים באתר של U2. ב-16 באוגוסט 2008, מישהו הקליט כמה שירים מבית החוף של בונו באז, צרפת. הוא העלאה אותם ליוטיוב אבל הם הורדו. בריאיון למגזין Q, הלהקה חשפה שהראפר ויל.איי.אם עבד איתם על השיר "I'll Go Crazy If I Don't Go Crazy Tonight".<ref></ref>

בדצמבר 2008, U2 הקליטה באולפני אולימפיק בלונדון והוסיפה את הנגיעות האחרונות לאלבום.<ref name=":6" /> הלהקה תכננה להוציא את החומר כשני מיני-אלבומים בשם "Daylight" ו-"Darkness", אבל במהלך הסשנים האלה היא החליטה להוציא אלבום אחד.<ref name=":7"></ref> U2 הורידה את "Winter" ואת "Every Breaking Wave" מהאלבום.<ref name=":4" /><ref></ref> "Winter" מופיע בסרט של אנטון קורביין, "Linear", ובפסקול של הסרט אחים ו-"Every Breaking Wave" הופיע באלבום "Songs of Innocence".<ref></ref><ref name=":9"></ref>

"No Line on the Horizon" מוקדש לרוב פרטרידג' אשר החתים את הלהקה על חוזה ההקלטות הראשון שלה ב-1980 ואשר נפטר מסרטן בסוף 2008.<ref></ref><ref></ref>

== הוצאה ==
"No Line on the Horizon" יצא ב-27 בפברואר 2009 באירלנד, ב-2 במרץ בבריטניה וב-3 במרץ באמריקה הצפונית. הרווח בין האלבום "How to Dismantle an Atomic Bomb" ו-"No Line on the Horizon" היה הרווח הגדול ביותר בין אלבומי אולפן בקריירה של U2 עד לאותה התקופה.<ref name=":7" />

יוניברסל מיוזיק גרופ נקטה בצעדים קיצוניים כדי למנוע את דליפת האלבום והציעה סשנים של השמעות למבקרים לפני יציאת האלבום במקום לשלוח להם עותקים. עם זאת, האלבום יצא בטעות באתר האינטרנט של יוניברסל באוסטרליה שבועיים לפני יציאתו הרשמית. האלבום הופיע באתר לזמן קצר לפני שהוא הוסר, והמכירה בטעות הובילה לכך שהאלבום דלף ושותף באינטרנט.<ref></ref>

=== עטיפה ===
עטיפת "No Line on the Horizon" היא תמונה של ימת קונסטנץ שצילם הצלם היפני הירושי סוגימוטו בשם "ים בודן". התמונה היוותה השראה למילים של בונו לשיר "No Line on the Horizon".

=== Linear ===
"Linear" הוא סרט שבוים על ידי אנטון קורביין.<ref></ref><ref></ref> הרעיון של הסרט הגיע מצילומי וידאו של U2 ביוני 2007, בהם קורביין ביקש מהלהקה לא לזוז בזמן שהוא צילם אותם כדי ליצור "תמונה על סרט". חברי הלהקה לא זזו אבל האובייקטים סביבם זזו. הלהקה התרשמה מהסרט והיא האמינה שחווית ההקשבה באינטרנט לאלבום תוכל להתגבר עם דימויים נעים. במאי 2008, הם ביקשו מקורביין ליצור את הסרט. קורביין טען ש-"Linear" הוא לא וידאו קליפ אלא "דרך חדשה להקשיב לאלבום" ו-"דרך חדשה להשתמש בסרט כדי להתחבר למוזיקה".<ref></ref>

הסרט מבוסס על רעיון של קורביין ושל בונו שכולל כמה דמויות שבונו יצר בשביל האלבום. העלילה מתמקדת בשוטר אופנוען פריזאי בגילומו של סעיד טמאורי. הוא מתפכח מחייו ומהקונפליקט בין מהגרים למשטרה בעיר, מה שגורם לו לעזוב כדי לפגוש את חברה שלו בטריפולי. סדר השירים בסרט מייצג את סדר השירים ב-"No Line on the Horizon" בהתאם למאי 2008.

== קידום וסינגלים ==
שלט רחוב עם הכיתוב "U2 Way" נוסף לרחוב 53 במנהטן במהלך קידום האלבום.
כדי לקדם את "No Line on the Horizon", הלהקה הופיעה עם "Get On Your Boots" בטקס פרסי הגראמי ה-51, בטקס פרסי המוזיקה הבריטית ובטקס פרסי אקו.<ref name=":1" /><ref></ref><ref></ref> הלהקה הופיעה בטלוויזיה וברדיו בצרפת ב-23 בפברואר 2009, וב-26 בפברואר היא הקליטה קטע בשישי בלילה עם ג'ונתן רוס, ששודר למחרת.<ref></ref> ב-27 בפברואר, U2 הופיעה ב-BBC Radio 1 ולאחר מכן הופיעה על הגג של בית השידור.<ref></ref><ref></ref> ב-2 במרץ 2009, הלהקה הופיעה בלייט שואו עם דייוויד לטרמן במשך חמישה ערבים ברציפות.<ref></ref> ב-3 במרץ, ראש עריית ניו יורק מייקל בלומברג הוסיף שלט רחוב שהיה כתוב עליו "U2 Way" ברחוב 53 במנהטן במהלך השבוע שבו U2 הופיעה בלייט שואו עם דייוויד לטרמן.<ref></ref> U2 גם הופיעה באוניברסיטת פורדהאם ב-6 במרץ 2009 בבוקר טוב אמריקה.<ref></ref>מה-9 עד 11 במרץ, הלהקה השתתפה ב-"U2 3 Nights Live", סדרה של ראיונות רדיו והפעות ששודרו בחרבי אמריקה הצפונית ובאתר של U2.<ref></ref>

שלשוה סינגלים יצאו מהאלבום. "Get On Your Boots" יצא ב-19 בינואר 2009. "Magnificent" יצא ב-4 במאי. "I'll Go Crazy If I Don't Go Crazy Tonight" יצא ב-7 בספטמבר.

== קבלה ==

"No Line on the Horizon" קיבל בעיקר ביקורות חיוביות. ב-Metacritic, האלבום קיבל ציון של 72 בהתבסס על 30 ביקורות.<ref></ref> מגזין הרולינג סטון העניק לאלבום חמישה כוכבים.<ref></ref> אנטרטיינמנט ויקלי העניק לאלבום -A.<ref></ref>

"No Line on the Horizon" היה מועמד לפרס אלבום הרוק הטוב ביותר בטקס פרסי הגראמי ה-52 ב-2010.<ref name=":10"></ref> השיר "I'll Go Crazy If I Don't Go Crazy Tonight" היה מועמד לשיר הרוק הטוב ביותר של צמד או להקה ולשיר הרוק הטוב ביותר.<ref name=":10" /> השיר "Winter", שלא נכלל באלבום אבל נכלל בפסקול של הסרט אחים, היה מועמד לפרס השיר המקורי הטוב ביותר בטקס פרסי גלובוס הזהב ה-67.<ref name=":9" /> מגזין הרולינג סטון דירג את "No Line on the Horizon" במקום הראשון ברשימת האלבומים הטובים ביותר של השנה ובמקום ה-36 ברשימת האלבומים הטובים ביותר של העשור, ואת השיר "Moment of Surrender" במקום הראשון ברשימת השירים הטובים ביותר של השנה ובמקום ה-36 ברשימת השירים הטובים ביותר של העשור.<ref>"The Best Albums of 2009", רולינג סטון, מס' 1094/1095, 24 בדצמבר 2009 - 7 בינואר 2010, עמ' 85</ref> עיתון ה-"Irish Independent" דירג את האלבום במקום הרביעי ברשימת האלבומים האירים הטובים ביותר של השנה ומגזין טיים דירג את השיר "No Line on the Horizon" במקום השלישי ברשימת השירים הטובים ביותר של 2009.<ref></ref><ref></ref>

"No Line on the Horizon" התחיל במקום הראשון ב-30 מדינות כולל אוסטרליה, בלגיה, קנדה, צרפת, יפן, הולנד, פורטוגל, בריטניה וארצות הברית. בתוך שבוע מיציאת האלבום, הוא קיבל פלטינה בברזיל, שיא במדינה.<ref></ref> בארצות הברית, זה היה האלבום השביעי של U2 שהגיע למקום הראשון. בבריטניה, זה היה האלבום העשירי של U2 שהגיע למקום הראשון.<ref></ref><ref></ref> עד ליוני 2009, מעל לחמישה מיליון עותקים נמכרו ברחבי העולם. הוא היה האלבום השביעי הנמכר ביותר בעולם ב-2009.<ref></ref>

מכירות האלבום האטו באמצע 2009. עד אוקטובר, רק מעל למיליון עותקים נמכרו בארצות הברית, המספר הנמוך ביותר של U2 מעל לעשור.<ref name=":11"></ref> בבריטניה, האלבום מכר פחות משליש מ-"How to Dismantle an Atomic Bomb" ורבע מ-"All That You Can't Leave Behind'". האלבום לא ייצר להיט.<ref name=":12"></ref> ABC טענה שהמכירות של "How to Dismantle an Atomic Bomb" נדחפו בגלל השיר "Vertigo", אף על פי שהוא לא הצליח במצעדים, הפך למוכר מאוד בציבור בגלל השימוש שלו בפרסומות של אייפוד.<ref name=":11" />

== סיבוב ההופעות 360° U2 ==
סיבוב ההופעות 360° כלל את במת ההופעות הגדולה ביותר שנבנתה אי פעם.
לאחר יציאת "No Line on the Horizon" יצאה U2 לסיבוב הופעות עולמי באצטדיונים בשם סיבוב ההופעות 360° U2. סיבוב ההופעות החל בברצלונה ב-20 ביוני 2009 וכלל 110 הופעות מ-2009 עד 2011.<ref></ref><ref></ref> ההופעות כללו במה של 360 מעלות שהוקפה על ידי הקהל.<ref></ref> כדי לאפשר את זה, מבנה גדול בעל ארבע רגלים שכונה "The Claw" נבנה מעל לבמה. בגובה של 50 מטר, הבמה הייתה הבמה הגדולה ביותר שנבנתה אי פעם להופעה, פי שניים מהבמה הכי גדולה לפניה בסיבוב ההופעות "A Bigger Bang" של הרולינג סטונז. מעצב התפאורה וילי ויליאמס הציע ללהקה את הרעיון לעיצוב הזה בסוף סיבוב ההופעות ורטיגו ב-2006.<ref></ref> אף על פי שהלהקה הכניסה יותר מ-311 מיליון דולר מ-44 הופעות בשני סבבי ההופעות הראשונים,<ref></ref> סיבוב ההופעות בקושי הצליח להשתוות לרמת ההוצאות של הלהקה<ref></ref> שהייתה בערך 750,000 דולר ליום.<ref></ref> סיבוב ההופעות היה סיבוב ההופעות המכניס ביותר אי פעם עד ל-2019 עם הכנסות בשווי של 736 מיליון דולר ממכירות כרטיסים. 7.3 מיליון כרטיסים נמכרו לסיבוב ההופעות, הכי הרבה כרטיסים לסיבוב הופעות אי פעם. השיא נשבר על ידי אד שירן עם סיבוב ההופעות +. <ref></ref><ref></ref>

ב-25 באוקטובר 2009, הופעה של הלהקה ברוז בול בפסדינה, קליפורניה צולמה ושודרה בשידור חי ביוטיוב. ההופעה הזו יצאה בדי-וי-די ובבלו ריי ב-2 ביוני 2010.<ref></ref>

שמונה חודשים לאחר צאת "No Line on the Horizon", בונו אמר שהוא מאוכזב ממכירות האלבום.<ref name=":12" /> הלהקה ניגנה פחות שירים מ-"No Line on the Horizon" בזמן שסיבוב ההופעות התקדם.

== רשימת שירים ==

== משתתפי האלבום ==
==== U2 ====
* בונו - שירה, גיטרה
* דה אדג' - גיטרה, קולות רקע, פסנתר
* אדם קלייטון - גיטרה בס
* לארי מולן ג'וניור - תופים, כלי הקשה

==== מוזיקאים נוספים ====
* קרוליין דייל - צ'לו
* בריאן אינו - לופים, תכנות, סינתיסייזרים, שירה
* דניאל לנואה - גיטרה, שירה
* טרי לולס - פסנתר, פנדר רודס, קלידים
* סאם או'סאליבן - כלי הקשה
* קאת'י תומפסון - כינור
* לואיס ווטקינס - סופרן-נער
* ריצ'רד ווטקינס - קרן יער (4,9)
* ויל.איי.אם - קלידים (5)

==== טכני ====
* בריאן אינו - הפקה
* דניאל לנואה - הפקה, מיקסינג
* סטיב ליליווייט - הפקה, מיקסינג
* ריצ'רד רייני - טכנאות קול, מיקסינג
* דקלן גפני - טכנאות קול, מיקסינג
* סי-ג'יי איריקסון - טכנאות קול, מיקסינג
* קארל גלנויל - טכנאות קול, מיקסינג
* טוני מנגוריאן - טכנאות קול
* דייב אמרי - טכנאות קול
* פלוריאן אמון - טכנאות קול נוספת
* סנזו טאונשנד - טכנאות קול נוספת, מיקסינג
* כריס היני - עזרה נוספת בטכנאות קול
* טום הו - עזרה נוספת בטכנאות קול
* קווין "קוו" וילסון - יזרה נוספת בטכנאות קול
* דייב קלאוס - עזרה נוספת בטכאנות קול
* ג'ון דייוויס - מאסטרינג
* שריל אינגלס - סאונד אחרי הפקה, תיאום, בקרת איכות

== לקריאה נוספת ==
* 

== קישורים חיצוניים ==

* [https://www.u2.com/music/albums/4083 אתר האינטרנט הרשמי] של U2 (באנגלית)

== הערות שוליים ==

קטגוריה:אלבומי 2009
קטגוריה:U2
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת איילנד רקורדס
קטגוריה:אלבומי חברת אינטרסקופ רקורדס
קטגוריה:אלבומי חברת מרקורי רקורדס